Държавен вестник, бр. 73, 2007 г., стр. 24

С Т Р .  24
Д Ъ Р Ж А В Е Н   В Е С Т Н И К
Б Р О Й  73
НЕОФИЦИАЛЕН РАЗДЕЛ
ДЪРЖАВНИ ВЕДОМСТВА,
УЧРЕЖДЕНИЯ И ОБЩИНИ
ЦЕНТРАЛНА ИЗБИРАТЕЛНА КОМИСИЯ
ЗА МЕСТНИ ИЗБОРИ
М Е Т О Д И К А
ЗА ОПРЕДЕЛЯНЕ НА РЕЗУЛТАТИТЕ ОТ
ГЛАСУВАНЕТО ЗА ОБЩИНСКИ СЪВЕТНИЦИ
И КМЕТОВЕ
I. Определяне на мандатите за общински съвет-
ници
Чл. 1. (1) Методиката определя изчислителните
процедури, по които се разпределят мандатите меж-
ду политическите партии, предизборните коалиции
и независимите кандидати според получените за тях
действителни гласове за общински съветници.
(2) Независимите кандидати за общински съ-
ветници получават мандат съобразно общинската
избирателна квота, а мандатите на партиите и ко-
алициите се разпределят по метода на най-големия
остатък—методът на Хеър-Ниймайер, на общин-
ско ниво.
Чл. 2. Окончателното разпределение на мандати-
те за общински съветници се извършва от Общин-
ската избирателна комисия (ОИК).
Чл. 3. Общинската избирателна комисия извър-
шва изчисленията по разпределяне на мандатите за
общински съветници. Броят на общинските съвет-
ници се определя от ОИК съгласно чл. 19 ЗМСМА.
Чл. 4. За всяка листа за общински съветници (на
партия, коалиция или независим кандидат) се прес-
мята сумата от подадените за нея действителни гла-
сове във всички секции в съответната община.
Чл. 5. (1) Общинската избирателна квота се по-
лучава, като общата сума на действителните гла-
сове, подадени за всички партии, коалиции и неза-
висими кандидати за общински съветници в общи-
ната, се раздели на броя на членовете на общин-
ския съвет.
(2) Когато полученото частно не е цяло число,
общинската избирателна квота е най-близкото по-
голямо цяло число.
Чл. 6. Независим кандидат за общински съвет-
ник се счита за избран и получава мандат, ако е
получил гласове не по-малко от общинската изби-
рателна квота.
Чл. 7. Общинската избирателна комисия опреде-
ля броя на оставащите мандати, получени след като
от общия брой мандати за общински съветници се
изважда броят на мандатите на избраните независи-
ми кандидати.
Чл. 8. Право на участие в разпределението на
мандатите по чл. 7 имат партиите и предизборните
коалиции, получили действителни гласове не по-
малко от общинската избирателна квота.
Чл. 9. (1) Мандатите по чл. 7 се разпределят между
партиите и предизборните коалиции по чл. 8 според
получените от тях действителни гласове за общин-
ски съветници в съответната община по метода на
Хеър-Ниймайер (приложението).
(2) Гласовете, подадени за независими кандида-
ти, както и за партиите и предизборните коалиции,
получили действителни гласове по-малко от общин-
ската квота, не участват в разпределението на ман-
датите по чл. 7.
(3) Ако броят на получените мандати на партия
или предизборна коалиция е по-голям от броя на
кандидатите в кандидатската є листа, получените в
повече мандати не се разпределят между останалите
партии и предизборни коалиции.
II. Определяне на резултатите от гласуването за
кметове
Чл. 10. За всеки кандидат за кмет в съответния вид
избор (на партия, коалиция или независим кандидат)
се пресмята сумата от подадените за кандидата дейст-
вителни гласове във всички секции в съответния из-
бирателен район (община, район или кметство).
Чл. 11. Кандидатът за кмет, получил повече от
половината от действителните гласове, се счита за
избран.
Чл. 12. Ако никой от кандидатите за кмет не е
избран, съгласно чл. 11 се произвежда втори тур на
избора.
Чл. 13. (1) За участие във втория тур на изборите
се допускат първите двама кандидати, получили най-
много действителни гласове.
(2) Ако трима или повече кандидати са получили
най-много, но равен брой гласове, те всички се до-
пускат за участие на втория тур. Ако един кандидат
е получил най-много гласове, а след него се нареж-
дат двама или повече кандидати с равен брой гласо-
ве, те всички се допускат за участие на втория тур.
(3) Ако до втори тур са допуснати да участват
двама кандидати и между двата тура единият от тях
почине, се произвежда нов избор.
(4) Ако до втори тур са допуснати да участват
двама кандидати и между двата тура единият от тях
се откаже в срок до 24 часа от обявяването на резул-
татите от първия тур, на втория тур участва следва-
щият кандидат, получил най-много гласове. Ако няма
следващ кандидат, се произвежда нов избор.
Чл. 14. Кандидатът за кмет, получил най-много
действителни гласове на втория тур на изборите, се
счита за избран.
Чл. 15. При равен брой гласове, поради което няма
избран кмет на втори тур, президентът на Република
България по предложение на Централната избира-
телна комисия за местни избори насрочва нов избор
за кмет.
III. Обявяване на резултатите
Чл. 16. Общинските избирателни комисии с ре-
шение обявяват избраните общински съветници и
кметове.
Заключителна разпоредба
Параграф единствен. Тази методика се издава на
основание чл. 6, ал. 3, чл. 25, ал. 1, т. 12, чл. 101 и 102
от Закона за местните избори.
Методиката е приета с решение № 37 от 28 ав-
густ 2007 г.
Председател: Св. Димитрова
Секретар: М. Карадайъ
Приложение
към чл. 9, ал. 1
Метод на Хеър-Ниймайер
Целта на метода е разпределяне на определените
от ОИК брой мандати за общински съветници между
партии и/или предизборни коалиции според получе-
ните от тях действителни гласове.
1. По този метод се разпределят мандатите, полу-
чени след като от общия брой мандати за общински
съветници се извади броят на мандатите на избрани-
те независими кандидати (чл. 7 от методиката).